263 
Svælg tabt under Metamorfosen, og den for en Tid luk- 
kede Fordøielseskanal bryder sig først senere en ny 
Mund; hos Søstjernerne gjælder tildeels det samme om 
det bageste Afsnit af Fordøielseskanalen. Dette er med 
faae Ord det meget vigtige og aldeles uventede Resul- 
tat af Joh. Mullers i henved et Aarti med beundrings- 
værdig Udholdenhed og stor Skarpsindighed fortsatte Under- 
søgelser over Echinodermernes Metamorfose. 
Men samtidig hermed have andre Undersøgelser vist, 
at heller ikke denne Regel er uden Undtagelse. Der 
gives Echinodermer, som føde levende Unger, hvilke da 
strax antage den Form, som andre Slangestjerner f. Ex. 
have umiddelbart efter at Larveformen er forsvundet; 
de gjennemgaae altsaa ikke nogen Metamorfose. Andre op- 
fostre deres Unger paa forskjellig Maade, og disse ere 
da kun udstyrede med de allernødvendigste provisoriske 
Redskaber til at holde sig fast med i Rugehulen, ikke 
med Svømmeredskaber, for hvilke de ikke have Brug. 
Her bliver det altsaa tvivlsomt, om man skal tale om en 
Metamorfose eller ikke. Echinodermernes typiske Larve- 
form er ligesom Sneglenes og Muslingernes en Svømme- 
form, en provisorisk Udvikling, der skal sætte dem i Stand 
til at sværme om i Vandet i en kort Tid; hvor Naturen 
ad andre Veie kan hjælpe dem ud over dette Tidsrum, 
hvor et saadant Sværmstadium derfor ikke udfordres, der 
bortfalder Metamorfosen eller indskrænkes i det mindste 
ganske betydeligt. 
Dersom De nu til sidst forlanger af mig, at jeg skal 
meddele Dem en Definition af Begrebet Metamorfose, 
”) F. Ex. Synaptula, Ophiura squamata, flere Søstjerner og Holo- 
thurier. : 
